Diari Oficial de la Generalitat Valenciana


Sumari del DOGV 6196, del 01-02-2010 (2010/948)

ORDRE de 5 de novembre de 2009, de la Conselleria de Medi Ambient, Aigua, Urbanisme i Habitatge, per la qual s'aprova la fitació parcial del camí ramader denominat assegador de Mariola, que discorre pel terme municipal de Bocairent, en el tram comprés des de l'encreuament amb la carretera cv-794 fins a la línia d'aquest terme municipal amb Agres al paratge del Mas dels Arbres.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6196

Data del DOGV
:   01-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/948


Data del document
:   05-11-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Anàlisi jurídica

 Descriptors 

:   * Bocairent
    * via rural

ORDRE de 5 de novembre de 2009, de la Conselleria de Medi Ambient, Aigua, Urbanisme i Habitatge, per la qual s'aprova la fitació parcial del camí ramader denominat assegador de Mariola, que discorre pel terme municipal de Bocairent, en el tram comprés des de l'encreuament amb la carretera cv-794 fins a la línia d'aquest terme municipal amb Agres al paratge del Mas dels Arbres. [2010/948]  
Vista l'Ordre de 2 de febrer de 2009, de la Conselleria de Medi Ambient, Aigua, Urbanisme i Habitatge, per la qual s'aprova la delimitació parcial del camí ramader denominat assegador de Mariola al terme municipal de Bocairent (València), en el tram comprés des de l'encreuament amb la carretera cv-794 fins a la línia del terme municipal de Bocairent amb Agres al paratge del Mas dels Arbres, que va ser publicat en el Diari Oficial de la Comunitat Valenciana núm. 5982, de 26 de març de 2009, en què s'acorda la pràctica de la fitació.   
Vist l'anunci d'inici de les operacions de delimitació de la fitació parcial del camí ramader assegador de Mariola, que es publica en el Diari Oficial de la Comunitat Valenciana núm. 6013, de 14 de maig de 2009. Així mateix, s'informa d'aquest acte tots aquells limítrofs del camí ramader i organismes interessats, mitjançant notificació. Aquests treballs es van dur a terme el dia 23 de juny de 2009.  
Una vegada finalitzat el termini d'exposició i audiència pública, no s'hi va presentar cap al·legació segons queda acreditat en certificat de 15 de setembre de 2009, expedit pel secretari territorial de la Conselleria de Medi Ambient, Aigua, Urbanisme i Habitatge de València.  
Vist l'informe favorable a l'aprovació d'aquesta fitació del director facultatiu del projecte de delimitació i fitació parcial de l'assegador de Mariola, al terme municipal de Bocairent, de data 17 de setembre de 2009.  
Vista la proposta favorable a l'aprovació d'aquesta delimitació del director territorial de València de la Conselleria de Medi Ambient, Aigua, Urbanisme i Habitatge, de data 17 de setembre de 2009.  
Vist l'informe favorable a l'aprovació d'aquesta delimitació de la tècnica de camins ramaders del Servei de Gestió Forestal, de data 3 de novembre de 2009.  
Vist l'informe favorable del cap de Servei de Gestió Forestal, de data 4 de novembre de 2009.  
Vista la proposta favorable de la directora general de Gestió del Medi Natural, de data 4 de novembre de 2009.  
La classificació dels camins ramaders del terme municipal de Bocairent s'aprova per Ordre ministerial de data 22 d'octubre de 1968, i es publica en el Butlletí Oficial de l'Estat núm. 266, de data 5 de novembre de 1968. En el projecte de classificació, l'assegador de Mariola es descriu amb una amplària legal de 37,61 metres i una longitud aproximada de 12.000 metres.  
Mitjançant l'Ordre de 2 de febrer de 2009, s'aprova la delimitació del camí ramader esmentat i se'n defineixen els límits, de conformitat amb el que estableix l'acte de classificació, que determina les seues característiques físiques generals.  
La fitació es regula en l'article 9 de la Llei 3/95, de 23 de març, de camins ramaders, i es defineix com el procediment administratiu per raó del qual, una vegada aprovada la delimitació, es determinen els límits del cami ramader i se senyalitzen amb caràcter permanent sobre el terreny.   
Competeix a la Conselleria de Medi Ambient, Aigua, Urbanisme i Habitatge, la resolució d'aquesta fitació, per raó del que preceptuen els articles 5 i 8 de la Llei 3/1995, de 23 de març, de camins ramaders; l'article 22.8 de la Llei 14/2003, de 10 d'abril, de patrimoni de la Generalitat Valenciana, com també el Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat.  
Vist l'article 4 del Decret 139/2009, de 18 de setembre, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge (DOCV núm. 6107, de 22 de setembre de 2009),  
ORDENE  
Primer  
Aprovar la fitació parcial del camí ramader assegador de Mariola, que discorre pel terme municipal de Bocairent, en el tram comprés des de l'encreuament amb la carretera cv-794 fins a la línia de l'aquest terme municipal amb Agres, al paratge del Mas dels Arbres, d'acord amb la proposta de fitació i plans que consten en l'expedient i les característiques de la qual són les següents:  
Longitud fitada: 2.650,7 m  
Amplària: 37,61 m  
Superfície: 99.416 m²  
Tipus de fites: fites de segon orde col·locades en ambdós marges.  
Segon  
Publicar aquesta ordre en el Diari Oficial de la Comunitat Valenciana i notificar-la a les persones interessades.  
València, 5 de novembre de 2009.- El conseller de Medi Ambient, Aigua, Urbanisme i Habitatge i vicepresident tercer del Consell: Juan Gabriel Cotino Ferrer.